बोलीं- मेरे लिए पार्टनर का प्रोफेशन मायने नहीं रखता, बस मुझे समझने वाला होना चाहिए
Sara Ali Khan and Shubman Gill: Dating Rumors and Possibility of Actress Marrying a Cricketer सारा अली खान ने हाल ही में मीडिया इंटरव्यू में किसी क्रिकेटर से शादी करने की संभावना पर खुलकर बात की। दरअसल, सारा और शुभमन गिल को कई बार साथ में देखा जा चुका है
सारा अली खान ने हाल ही में मीडिया इंटरव्यू में किसी क्रिकेटर से शादी करने की संभावना पर खुलकर बात की। दरअसल, सारा और शुभमन गिल को कई बार साथ में देखा जा चुका है।
अब सारा ने कहा है कि उनके लिए उनके पार्टनर का प्रोफेशन मायने नहीं रखता है। हालांकि, सारा ने इस बार भी शुभमन को डेट करने की रुमर पर साफतौर पर कुछ नहीं कहा।
इंटरव्यू के दौरान सारा से पूछा गया था कि क्या वो अपनी दादी की तरह किसी क्रिकेटर से शादी करना चाहती हैं। सारा अली खान की दादी और उनके पिता सैफ अली खान की मां शर्मिला टैगोर ने क्रिकेटर मंसूर अली खान पटौदी से 1968 में मुंबई में शादी की थी।
मेरे पार्टनर का प्रोफेशन मेरे लिए मायने नहीं रखता: सारा 
इसका जवाब देते हुए सारा ने इंडिया टुडे को बताया कि उनका पार्टनर कोई बिजनेसमैन भी सकता है और कोई क्रिकेटर भी।
उन्होंने कहा- मुझे लगता है मैं इस तरह की इंसान हूं की मेरे लिए मेरे पार्टनर का प्रोफेशन मायने नहीं रखता है। मुझे इस बात से फर्क नहीं पड़ता की मेरा पार्टनर कोई बिजनेसमैन है, क्रिकेटर है, एक्टर या फिर डॉक्टर है..हां शायद डॉक्टर्स मुझसे दूर भागेंगे।
मुझे ऐसा पार्टनर चाहिए जो मुझे मैच कर सके: सारा 
सारा ने आगे कहा- हंसी-मजाक को अलग रखकर बात करूं तो मैं चाहती हूं की मेरा पार्टनर मेंटल और इंटेलेक्चुअल लेवल पर मुझे मैच कर सके।
अगर ऐसा हो तो ये मेरे लिए बहुत ही बढ़िया बात होगी। मेरे लिए ये क्राइटेरिया प्रोफेशन से कहीं ज्यादा जरूरी है।
अब तक ऐसा कोई नहीं मिला जिसके साथ जिंदगी गुजारना चाहूं: सारा 
इसके बाद सारा से ये भी पूछा गया कि क्या वो इंडियन क्रिकेट टीम में से किसी को डेट कर रही हैं ? इस पर सारा ने कहा कि अब तक वो किसी ऐसे व्यक्ति से नहीं मिली हैं जिसके साथ वो सेटल होना चाहें। उन्होंने कहा- मैं आपको सच-सच बता देती हूं। मैं ये बात पूरे भरोसे से कह सकती हूं कि अब तक मुझे ऐसा कोई नहीं मिला है जिसके साथ मैं अपनी जिंदगी बिताना चाहूं।
सारा से ये भी पूछा गया की वो कैसा पार्टनर चाहती हैं - कोई जो जरा हटके हो या फिर कोई ऐसा जो जरा बचके रहता हो ? सारा ने बताया कि वो किसी ऐसे इंसान को डेट करना चाहेंगी जो जरा हटके और जरा बचके दोनों हो।
बीते दिनों सारा और शुभमन गिल ने सोशल मीडिया पर एक-दूसरे को अनफॉलो कर दिया था। वहीं, पिछले दिनों शुभमन गिल ने सोनम बाजवा के शो में कहा था कि रश्मिका मंदाना उनकी क्रश हैं। पिछले साल सारा और शुभमन को साथ में दुबई में डिनर करते हुए देखा गया था।